‎Precum ai văzut, conducerea unei secte ‎îți poate aduce beneficii majore.
‎Sex,
‎droguri,
‎chiar și puțin rock-and-roll.
‎Din păcate, ‎problemele nu vor întârzia să apară.
‎Când oamenii intră într-o sectă ‎e foarte palpitant,
‎dar, după ce intri ‎și totul începe să se stabilizeze,
‎ar putea începe să ți se pară ‎că ceva e în neregulă.
‎Când simți ‎că soarta se întoarce împotriva ta,
‎există o cale sigură ‎de a o schimba în bine.
‎Mărește miza!
‎Aici intervine apocalipsa.
‎E mult mai ușor să controlezi oamenii ‎când trebuie înfruntat un pericol iminent.
‎Nu-ți vor contesta statutul ‎când cred că lumea se va sfârși.
‎Luați exemplu de la Marshall Applewhite, ‎cunoscut printre adepți drept „Do”.
‎El și „Ti”, partenera sa Bonnie Nettles, ‎au inspirat devotament timp de decenii
‎promițând călăuzirea ‎membrilor grupului Heaven's Gate
‎de pe Pământ către viața veșnică, ‎undeva la marginea galaxiei.
‎Suntem condiționați ‎să acceptăm cu ușurință moartea,
‎dar există alternative.
‎Urcă la bordul navei lor ‎și lasă-l pe Do să-ți arate
‎cum să nu te mai temi de sfârșitul lumii,
‎ci să-l folosești în favoarea ta!
‎CUM SĂ DEVII UN LIDER DE SECTĂ
‎4. PROMITE-LE ETERNITATEA ‎MARSHALL APPLEWHITE
‎Marshall Applewhite și Bonnie Nettles, ‎cunoscuți drept Ti și Do,
‎au combinat creștinismul, ‎misticismul de tip New Age
‎și o doză zdravănă de science-fiction,
‎ca să-și convingă adepții ‎să renunțe la societate
‎și să se pregătească ‎de mers printre stele, spre eternitate.
‎Au ajuns să-și convingă adepții
‎că ei nu erau ființe umane,
‎ci proveneau dintr-o altă lume.
‎Nu s-a petrecut totul peste noapte.
‎Obișnuim să ne gândim la Heaven's Gate ‎prin prisma sinuciderii în masă din '97.
‎Dar ei au început în anii '70, ‎deci existau de 20 de ani.
‎Dar să o luăm și mai dinainte!
‎FAPTUL NR. 1 - MARSHALL HERFF APPLEWHITE ‎A FOST CRESCUT ÎN CADRUL BISERICII
‎Marshall Herff Applewhite ‎s-a născut în 1932 în Texas.
‎Tatăl lui a fost ‎un preot presbiterian de succes.
‎Se concentrau pe mântuire, salvare ‎și așa mai departe.
‎Herff a crescut dorind să-și emuleze tatăl ‎și să ducă o viață plină de un sens clar.
‎La început, a crezut ‎că sensul e dat de teatrul de operetă.
‎Era interpret și profesor de muzică.
‎Era foarte chipeș.
‎Avea un păr grozav și ochii albaștri.
‎Dar s-a dovedit ‎că e menit să facă lucruri mărețe.
‎La începutul anilor '70,
‎a început să treacă printr-o serie ‎de experiențe religioase tulburătoare.
‎Credea că aude voci, ‎că simte un fel de chemare.
‎Avea impresia că are ceva de făcut
‎și că are un scop mai înalt ‎decât să predea muzică în Texas.
‎FAPTUL 2 - APPLEWHITE ȘI-A GĂSIT CHEMAREA ‎CÂND A CUNOSCUT-O PE NETTLES, ÎN 1972
‎Bonnie era o adeptă ‎a spiritualității New Age.
‎Se ocupa deja cu ședințe de spiritism ‎și diagrame astrologice.
‎I-a citit diagrama și a stabilit ‎că soarta lui Herff era legată de a ei.
‎De la început, s-au considerat destinați ‎să creeze ceva nou, special, radical.
‎FAPTUL 3 - APPLEWHITE ȘI NETTLES ÎNCEP ‎O CĂLĂTORIE SPIRITUALĂ
‎Au mers prin țară încercând să descopere ‎sensul vieții și scopul lor în viață.
‎Au descoperit că sunt destinați
‎să fie martorii ‎sfârșitului lumii descris în Biblie.
‎Dar, în locul salvării celor drepți ‎de către Iisus,
‎Marshall și Bonnie au imaginat ‎o altă formă de salvare.
‎Credeau că mânuirea e pe un OZN
‎și că cei aleși vor fi luați și vor zbura ‎realmente către Rai, în spațiul cosmic,
‎în timp ce ceilalți urmau să fie reciclați ‎și planeta urma să fie distrusă.
‎Când descoperi un adevăr atât de puternic,
‎nu-l poți păstra doar pentru tine.
‎Simt că au un anumit destin ‎și o misiune de îndeplinit.
‎„Avem cheia.”
‎E bine să fii încrezător, ‎dar cum îi convingi și pe ceilalți?
‎TACTICĂ ‎ASIGURĂ-TE CĂ EȘTI CREDIBIL
‎A fi vizionar înseamnă ‎a vedea lucruri pe care alții nu le văd.
‎Îmbrățișează acest dar!
‎Liderii de secte spun: ‎„Noi profețim. Noi știm adevărul.”
‎E greu pentru un simplu muritor ‎să știe cu adevărat planul divin,
‎dar liderul sectei va înțelege ‎planul lui Dumnezeu.
‎Toți ceilalți sunt ignoranți.
‎Tu trebuie să faci lumină în întuneric.
‎Este exact ceea ce și-au propus ‎Bonnie și Marshall, adică Ti și Do.
‎Deținem adevărul cel mai puternic
‎care poate fi transmis unei minți.
‎1974 ‎CU 23 DE ANI ÎNAINTE DE SINUCIDERE
‎La început, predicțiile lor intergalactice ‎ar fi trebuit să placă amatorilor de SF.
‎În anii '70, existau mulți oameni ‎interesați de OZN-uri, ufologie,
‎prăbușiri de farfurii zburătoare.
‎Existau oameni de știință, ‎politicieni și lideri militari
‎care credeau că OZN-urile există, ‎că nu sunt o aiureală.
‎Dar, în primul an, Applewhite și Nettles ‎au recrutat impresionantul număr…
‎de un adept.
‎MĂ ÎNSCRIU!
‎Dacă, la început, adevărul tău nu prinde,
‎ai nevoie de ceva farmec în plus.
‎În primăvara anului 1975,
‎Ti și Do au ajuns în San Fernando Valley
‎ca să țină o prelegere ‎unui grup de pasionați de New Age.
‎Participă la întâlnire peste 80 de oameni.
‎Cei doi nu impresionează pe nimeni
‎până când Do le povestește ‎cea mai recentă revelație a sa.
‎De fapt,
‎Do nu e Marshall Herff Applewhite.
‎E un extraterestru din Nivelul Următor, ‎aflat în spațiul cosmic.
‎Nivelul Următor e o dimensiune cerească
‎condusă de ființe extraterestre ‎evoluate și nemuritoare.
‎Urmând învățăturile lui Ti și Do,
‎atingerea acestui paradis ‎e ceva aflat la îndemâna oricui.
‎Și tu poți deveni un extraterestru perfect ‎din spațiu și poți fi ridicat la ceruri
‎într-un OZN cu care să pleci în spațiu.
‎Pare mult de înghițit,
‎dar publicul acceptă totul.
‎După ce se chinuiau de peste un an,
‎mesajul despre Nivelul Următor ‎îi face cunoscuți pe Ti și Do.
‎Dintre cei prezenți,
‎cam patruzeci îi iau în serios ‎și li se alătură.
‎Pe măsură ce duoul spațial ‎își continuă eforturile de recrutare,
‎găsesc tot mai mulți oameni ‎cărora le place mesajul lor,
‎precum Sawyer, care a fost ‎membru al grupului 18 ani.
‎Căutam adevărul.
‎Mă interesa să explorez diferite idei.
‎Nu m-a atras nicio cale
‎înainte să aflu despre Ti și Do.
‎Mi s-a părut totul foarte logic. ‎Am crezut tot ce spuneau.
‎Ești surprins? Nu fi!
‎Misterele veșnice ale universului ‎sunt preferatele oricărui lider de sectă.
‎Ceva din natura umană ne face să căutăm ‎noima a ceea ce nu are nicio noimă.
‎Vrem să explicăm lucrurile.
‎Ceea ce dă coerență lucrurilor
‎e credința că liderul știe ‎mai multe decât tine, mai bine decât tine,
‎și că există o noimă în toate.
‎Ti și Do își stabiliseră legitimitatea
‎și începuseră să-și construiască echipa.
‎Înainte ca discipolii să poată urma ‎calea ta spre mântuire,
‎trebuie să te asiguri că sunt la înălțime
‎și că nu vor pune prea multe întrebări.
‎Asigură-te că sunt pregătiți ‎înainte să-i pui la treabă!
‎TACTICĂ ‎CERE PERFECȚIUNEA
‎Nimic nu deschide calea spre viața eternă ‎ca un set riguros de standarde.
‎A cere puritate de la adepți ‎este instrumentul de control suprem,
‎căci puritatea e imposibilă,
‎iar membrii se vor simți mereu rușinați,
‎știind că nu sunt încă perfecți, ‎că încă mai au de lucrat.
‎E un mod bun ‎de a păstra loialitatea membrilor.
‎De aceea, toți liderii de sectă ‎stabilesc standarde ridicate.
‎Moon a impus adepților proaspăt căsătoriți ‎un ritual sexual de trei zile.
‎Făcând dragoste în diferite poziții ‎în fața portretului său,
‎aceștia urmau să renască fără de păcat.
‎Shoko Asahara le-a ordonat unor discipoli
‎să înghită bandaje pentru a vomita
‎și a-și purifica tubul digestiv.
‎Mario Pianesi, gurul dietelor, ‎își punea acoliții
‎să urmeze un regim alimentar macrobiotic ‎strict, care urma să vindece toate bolile.
‎Grupul a fost desființat
‎când adepții au început să sufere ‎de malnutriție și alte afecțiuni.
‎Ti și Do își puneau pe picioare grupul,
‎dar aveau țeluri mai înalte.
‎Considerau că se antrenează pentru spațiu.
‎Existau reguli clare și stricte ‎privind exercițiile fizice și dieta.
‎Cine rămânea trăia așa cum credeau ei ‎că se va trăi la Nivelul Următor.
‎Metafora folosită de Do și Ti ‎era cea a fluturelui.
‎Dacă vrei să devii fluture, ‎trebuie să renunți la a mai fi omidă,
‎să renunți la umanitate.
‎Atașamentul față de familie, ‎de părinți, de frați, de copii.
‎Trebuia să renunți la plăcerile vieții.
‎A spune „Da” sectei Heaven's Gate
‎presupunea că vei spune „Nu” ‎la aproape orice altceva.
‎La alcool,
‎droguri…
‎NU
‎…mâncare proastă, păr facial,
‎bijuterii…
‎și orice alt mijloc de recreere.
‎Și asta nu era tot.
‎Adepții au renunțat la divertisment, ‎la preferințele personale
‎și la orice slujbă putea sta în calea ‎îndatoririlor față de grup.
‎Nu toți apreciau noul stil de viață, ‎mai bun, de la Heaven's Gate.
‎Aveau oameni care ziceau
‎că, până să evolueze ‎dincolo de nivelul uman,
‎nu le-ar fi stricat să tragă niște iarbă.
‎Când ceri perfecțiune, ‎nu poți lăsa pe nimeni să dea greș,
‎așa că Ti și Do ‎au strâns și mai mult frâiele.
‎S-au adunat în Wyoming. ‎Cei rămași trebuiau să respecte regulile.
‎Odată ce grupul s-a adunat, ‎Ti și Do au stabilit regulile.
‎Adepții trebuie să se radă în cap ‎și să trăiască permanent în tabără.
‎Cei doi impun o rutină riguroasă de post, ‎rugăciune, astrologie și meditație,
‎menită să transforme ‎mințile umane failibile ale membrilor
‎în minți extraterestre superioare.
‎Își alungau gândurile omenești ‎lovindu-se cu diapazoane pe cap
‎și concentrându-se ore întregi ‎la sunetul acestora.
‎Ca să fie cu ochii pe cei delăsători,
‎Ti și Do au creat ‎sistemul „Partenerilor de supraveghere”,
‎care să vegheze la controlarea ‎comportamentului și a emoțiilor.
‎Această rutină a continuat toată vara.
‎Urma să scăpăm ‎de mintea umană de mamifer,
‎fiindcă la Nivelul Următor ‎nu exista minte de mamifer.
‎Unii au renunțat și au plecat,
‎dar cei rămași au fost cu un pas ‎mai aproape de destinul lor etern.
‎Într-un sistem închis cum e o sectă, ‎nu se poate examina obiectiv realitatea.
‎Totul trebuie făcut într-un anumit fel,
‎iar acest lucru e întărit mereu ‎de comportamentul celor din jur.
‎Dar până și cei mai dedicați acoliți
‎suferă de o imperfecțiune ‎greu de suprimat.
‎Raporturile sexuale și orice gând erotic ‎erau complet tabu.
‎Sexualitatea te face să te simți om, ‎iar ei nu doreau acest lucru.
‎În plus, nici n-are rost.
‎Nu există sexualitate la Nivelul Următor.
‎Pe navele lor spațiale, ‎ei nu se reproduc, nu fac sex.
‎Avem nevoie de toată energia
‎pentru sarcina dificilă ‎de a deveni membru al Nivelului Următor.
‎Desigur, celibatul e mai ușor de propus ‎decât de respectat,
‎dar cine vrea cu adevărat, poate.
‎Soluția la care au ajuns a fost castrarea.
‎Mai mulți bărbați din Heaven's Gate ‎au decis că e mai ușor să se castreze
‎decât să trăiască cu impulsurile hormonale ‎ale corpului uman.
‎S-a rezolvat problema.
‎Incizia aceea preventivă ‎i-a ajutat pe adepții lui Do
‎să se apropie de perfecțiune
‎și să stabilească ‎un nou standard de loialitate.
‎Toți vor să fie ‎în cercul de apropiați ai liderului.
‎Asta poate duce la concurență
‎și la încercarea de a dovedi că ești ‎cel mai loial și vei face tot ce e nevoie.
‎Dar chiar și cei mai dedicați adepți ‎pot să mai aibă ezitări.
‎Îți trebuie un plan ‎ca să-i ții sub control.
‎TACTICĂ ‎SUPRIMĂ ÎNDOIELILE
‎Dogmele sectelor sunt ‎castele din cărți de joc.
‎Dacă le discreditezi, chiar și parțial,
‎totul se prăbușește.
‎Prin urmare, e foarte important ‎să anihilezi orice fel de gândire critică.
‎Uite cum poți face asta!
‎Clișeul pentru anihilarea gândirii ‎e unealta fidelă a liderului de sectă.
‎E un loc comun menit să anihileze ‎gândirea independentă și introspecția.
‎Nu cunoști termenul?
‎Poate vei recunoaște câteva exemple.
‎„E vina presei. N-ai cum să-i crezi.”
‎„Nu te-ai eliberat.”
‎„Nu te lăsa condus de frică!”
‎„Dacă te îndoiești, ‎trebuie să mai lucrezi.”
‎„Poate nu iei în serios iluminarea.”
‎Cu o serie de astfel de bariere semantice,
‎cultivi conformitatea și creezi ‎o cameră de rezonanță informațională.
‎Când trucurile retorice nu ajung ‎pentru a curma întrebările,
‎trebuie să rescrii limbs.
‎Ti și Do au creat o limbă doar a grupului,
‎care întărea ideologia lor extraterestră.
‎Își numeau casele „nave”.
‎Spuneau că mâncarea e… ‎Voiau să folosim cuvântul „combustibil”.
‎Bucătăria era „laboratorul de nutriție”, ‎iar spălătoria era „laboratorul de fibre”.
‎Nu plecai de acasă ‎ca să mergi la slujbă și să câștigi bani,
‎ci părăseai nava ca să câștigi bețe.
‎Corpurile lor se numeau acum „vehicule”,
‎organele sexuale deveniseră „țevăraie”,
‎iar chiloții se numeau „huse de scaune”.
‎Existența unui limbaj propriu ‎a creat o subcultură.
‎Limbajul folosit de membrii grupului ‎și modul în care se vedeau pe ei înșiși
‎aveau sens doar în raport cu grupul.
‎Când intrați în contact ‎cu cei care vibrează pe lumea umană,
‎vor crede că sunteți nebuni de legat.
‎CU 12 ANI ÎNAINTEA SINUCIDERII
‎Oricât ai încerca să redefinești ‎realitatea pentru adepții tăi,
‎pot apărea oricând noi motive de îndoială.
‎Când grupul era împreună de vreo zece ani,
‎Bonnie Lou Nettles a făcut cancer.
‎În cele din urmă, a metastazat. ‎După câteva luni, Bonnie a murit.
‎Moartea lui Bonnie a șocat grupul.
‎În primul rând, murise. Dar nu trebuia ‎să fie om, deci de ce să fi murit?
‎În plus, murise de o boală umană, ‎așa cum e cancerul.
‎Do s-a izolat pentru o vreme.
‎Membrii întrebau ce se petrece, ‎dacă se dizolvă grupul.
‎Ce faci când apar piedici ‎în calea ta spre nemurire?
‎Am fost loviți.
‎TACTICĂ ‎SCHIMBĂ PLACA
‎De s-ar adeveri toate profețiile liderilor ‎de secte, lumea ar arăta cu totul altfel.
‎Dar marii lideri ‎nu se lasă învinși de un mic eșec.
‎Când o profeție nu se realizează, ‎schimbi regulile jocului.
‎Ce s-a întâmplat era scris să se întâmple,
‎iar dogmele sunt ajustate, ‎ca să se poată încorpora noi fapte.
‎De asta era atât de problematică ‎moartea fondatoarei Ti.
‎Ti și Do susținuseră inițial că ajungi ‎la Nivelul Următor doar în corpul tău.
‎La momentul potrivit, ‎ei urmau să ducă grupul într-un loc
‎unde urma să apară un OZN ‎care să-i ridice cu rază de tracțiune.
‎Urmau să se alăture gazdelor extraterestre ‎de la Nivelul Următor
‎într-o călătorie eternă prin univers.
‎Nu așa merseseră lucrurile pentru Ti.
‎Nu venise nimeni din Nivelul Următor ‎să-i vindece corpul.
‎Așteptaseră în zadar să se întâmple ceva.
‎Avantajul postului de lider de sectă ‎este flexibilitatea.
‎Do a zis că era planul ‎de la Nivelul Următor
‎și că Ti își lăsase în urmă corpul.
‎Ti fusese chemată de la Nivelul Următor ‎ca să slujească și să conducă grupul,
‎iar el urma să vorbească zilnic cu ea.
‎Asta da logică improvizată!
‎Înainte ca Do să-și poată impune soluția,
‎trebuia să se asigure ‎că toți sunt pregătiți.
‎La câteva luni după moartea lui Bonnie,
‎Do le-a dat adepților un test.
‎Do a venit și ne-a zis ‎că s-a schimbat ceva la el
‎și vrea să vadă dacă am observat.
‎Eu m-am gândit că purta un inel.
‎A spus: „Inelul reprezintă ‎legământul meu față de Ti.”
‎Nu e o căsnicie tradițională, ‎Ti fiind moartă, dar Do abia începe.
‎Ne-a luat tuturor inele.
‎Stătea în scaunul căpitanului ‎și ne-a spus fiecăruia: „Vino la mine!”
‎Mi-a pus mâinile pe cap, ‎pe ambele părți ale feței.
‎M-a sărutat pe frunte.
‎Se vedea că e foarte serios pentru el ‎și asta m-a impresionat.
‎Se simțea iubirea.
‎Pentru Do, e ziua cea mare.
‎Nunta de grup confirma angajamentul ‎față de viitorul Heaven's Gate
‎și, mai ales, față de Do însuși.
‎Do și-a consolidat poziția de lider,
‎fiindcă se punea și mai mult accentul ‎pe puterea lui și pe credința în el.
‎La ce e bună puterea pământească ‎în vremuri ca acestea?
‎Crack, cocaina care dă dependență ‎cel mai ușor, lovește New Yorkul.
‎În tot acest coșmar, ‎radiațiile pot împânzi aerul.
‎MOSCOVA ‎CERNOBÎL, KIEV
‎Virusul SIDA se poate transmite ‎prin sânge.
‎Do s-a uitat în jur și a zis: ‎„Lumea se duce dracului.”
‎Pot să înjur?
‎- Da. ‎- Bine. Voiam să mă asigur.
‎„Lumea a ajuns de rahat ‎și nu putem face nimic.”
‎Știam că exista o limită
‎la cât mai putea planeta Pământ
‎să continue așa cum era
‎și că o reciclare era eminentă.
‎Dar nu erau siguri dacă însemna
‎că toți vor fi uciși ‎sau că planeta va fi distrusă.
‎Important era să pleci de pe planetă.
‎Acesta fusese mereu planul grupului.
‎Dar plecarea rapidă cerea ‎o ultimă schimbare și era una importantă.
‎Când Do și grupul discutau
‎cum să accelereze ‎trecerea la Nivelul Următor,
‎apare o nouă dogmă.
‎Au ajuns să creadă ‎că sufletul poate lăsa trupul în urmă.
‎Corpul, pe care îl numeau „vehiculul”, ‎era doar un transportor.
‎Important era spiritul, esența, sinele.
‎Încep să ia în serios
‎și să discute public ‎ideea de a-și lăsa în urmă vehiculele.
‎Adică, pe limba lor, de a se sinucide.
‎Ne apropiem de o lume nouă.
‎Îi entuziasma plecarea.
‎În sfârșit, urmau să-și atingă
‎scopul pe care îl urmăriseră atâția ani, ‎trecerea la Nivelul Următor.
‎Grație strategiei tale iscusite, ‎eternitatea e aproape, adepții sunt gata.
‎Se mai pune doar întrebarea: ‎de unde știi când e momentul să pleci?
‎TACTICĂ ‎DESCOPERĂ UN SEMN
‎Cu toții vrem să facem parte ‎din ceva mai presus de noi,
‎mai ales cei care se alătură sectelor.
‎Și ce e mai presus de noi?
‎Un semn de la Dumnezeu.
‎Când vine vorba ‎de a-ți coordona planul final,
‎trebuie să deschizi bine ochii‎,
‎ca acești profeți ai Apocalipsei.
‎Șeful de sectă olandez Heinrich Von Gene ‎i-a convins pe membrii Ephraim, secta sa,
‎că atacurile din 11 septembrie erau ‎un semn al apropierii sfârșitului lumii
‎și că trebuie să se pregătească să fie ‎răpiți în Rai până la sfârșitul anului.
‎Shoko Asahara le-a spus adepților săi ‎din Aum Shinrikyo că cutremurul din 1995
‎fusese produs de o mașinărie americană ‎făcută să declanșeze Apocalipsa.
‎Iar Monte Kim Miller, ‎liderul Creștinilor Îngrijorați, pretindea
‎că prăbușirea Uniunii Sovietice ‎din 1991 semnalase sfârșitul‎.
‎El și-a trimis apoi adepții la Ierusalim ‎ca să declanșeze bătălia Apocalipsei.
‎Aceștia au eșuat.
‎Cu privirea ațintită la eternitate,
‎Do și Heaven's Gate ‎așteptau un semnal ceresc.
‎La sfârșitul anilor '90, au început ‎să caute semne ale sfârșitului lumii.
‎Și au găsit unul: cometa Hale-Bopp.
‎Cea mai strălucitoare cometă…
‎POSIBIL SEMNAL EXTRATERESTRU
‎…ce a trecut prin sistemul solar din 1577.
‎A fost o cometă uimitoare. ‎Avea coada lungă și strălucea puternic.
‎Dar, și mai important,
‎membrii Heaven's Gate au crezut ‎că era însoțită de un OZN.
‎OZN-ul era confirmat de o sursă sigură: ‎un pont anonim dintr-o emisiune de radio.
‎- Bun-venit în emisiune! ‎- Mersi! Mă bucur să vă fiu alături.
‎Era un astronom amator ‎care susținea că avea o poză,
‎iar guvernul cenzurase pozele oficiale ‎pentru a ascunde existența acestui OZN.
‎Poate că au văzut ceva ‎ce ar putea deranja oamenii.
‎Și tu ai filmat?
‎Existența OZN-ului fusese infirmată, ‎dar se încadra perfect în profeția lui Do.
‎Au văzut-o, știau că va fi ‎cel mai aproape de Pământ în martie 1997.
‎Corespundea cu Paștele,
‎cu povestea a ceea ce ei considerau ‎drept prima încercare de a arăta,
‎acum 2000 de ani, ‎că Nivelul Următor exista.
‎Au crezut că cometa e semnul ‎că este timpul să plece.
‎Nimic nu îmbunătățește concentrarea ‎ca un deadline apropiat.
‎Asta e problema multora, ‎cea care-i face să rămână în secte.
‎O parte din ei spune: „Dacă au dreptate?” ‎Se tem că vor rata șansa.
‎FRICA DE A RATA ȘANSA
‎Absolvirea, sau sezonul recoltei, ‎este chiar acum.
‎Pe măsură ce se apropie ‎momentul ieșirii din vehicule,
‎echipajul își planifică minuțios plecarea.
‎Creează un website,
‎scot o carte
‎și filmează clipuri ‎cu ultimele lor gânduri.
‎Dau și un comunicat de presă intitulat
‎„Echipa de cercetare a Heaven's Gate ‎merge în nivelul suprauman din spațiu.”
‎Au luat o carte ‎pentru pacienții cu boli letale
‎și și-au pus capăt vieții ‎urmând instrucțiunile.
‎Au adus barbiturice din Mexic ‎pentru a-și asigura o plecare liniștită.
‎Și-au pregătit apoi ‎hainele pe care să le poarte.
‎Au scos gunoiul,
‎au plătit amenzile la bibliotecă
‎și au trimis clipuri prin care-și explicau ‎decizia către marile jurnale.
‎Și ultimul lucru făcut?
‎Au semnat de ieșire ‎în condica în care semnau din anii '80.
‎În coloana „Ora de întoarcere estimativă”,
‎un membru a scris un mesaj simplu.
‎Au planificat totul cu lunile ‎și au făcut-o în trei zile,
‎între 22 și 24 martie 1997.
‎Avem de-a face cu 39 de sinucideri.
‎Două asistente, membre ale grupului,
‎au administrat un medicament ‎cu o budincă și un amestec cu votcă.
‎Asistentele terminau procedura ‎punându-le o pungă de plastic în cap.
‎Conform învățăturilor lui Do,
‎au scăpat de durerea existenței pământești ‎și s-au eliberat 39 de suflete.
‎Cred că sunt pe nave spațiale
‎în mediul de la Nivelul Următor, ‎în spațiul îndepărtat.
‎Ar putea avea o navă spațială ‎peste clădirea asta…
‎și nici n-am ști.
‎Legiștii din San Diego…
‎Presa a relatat întreaga poveste ‎cu tactul și reținerea obișnuite.
‎Adjunctul șerifului din San Diego ‎s-a trezit în casa morții.
‎Ca societate, ca cultură, ‎nu am reacționat cum sperau ei.
‎Sperau că îi vom urma.
‎Însă doar i-am ridiculizat.
‎Marshall Applewhite…
‎Jos pălăria! ‎Ai avut dreptate despre toate cele.
‎Cometă, navă spațială, tot. Te felicit ‎pentru munca încununată de succes!
‎Apreciez, Ted.
‎Oamenii pot să fie foarte cruzi ‎și să nu înțeleagă profunzimea credinței
‎care te poate împinge la așa ceva.
‎A fost o perioadă grea.
‎Când am pus jos paharul cu fenobarbital, ‎mi-am zis: „Nu e bine, Marshall.”
‎Marshall Applewhite și discipolii lui ‎au avut o soartă mai rea decât moartea.
‎Erau considerați periculoși, bizari, ‎dar mai ales ridicoli.
‎Niciun lider de sectă ‎nu poate accepta așa ceva.
‎De aceea, în continuarea demersului tău,
‎trebuie să te îngrijești ‎de propria imagine.
‎Dacă o faci cum trebuie, ‎poți să ajungi să fii iubit.
‎Următorul popas e în Japonia, ‎unde îl întâlnim pe Shoko Asahara,
‎gurul sectei japoneze Aum Shinrikyo, ‎un yoghin incredibil care levita
‎și care gestiona atent percepția publică ‎despre el și adepții săi,
‎în timp ce, pe ascuns, ‎planifica o apocalipsă proprie.